OpenLLM-France/wikimedia huggingface dataset:
# John Elliott

Sir John Elliott (Reading, 23 de juny de 1930 - Oxford, 10 de març de 2022) fou un historiador anglès i un dels hispanistes més reconeguts internacionalment. És reconegut com un expert acadèmic de la Guerra dels Segadors.

## Biografia

Nasqué el 23 de juny de 1930 a la ciutat de Reading. Després d'estudiar a l'Eton College, es doctorà el 1952 en Història a la Universitat de Cambridge. Entre 1968 i 1973 fou professor d'Història al King's College de Londres, per posteriorment passar a ser professor a l'Institut d'Estudis Avançats de Princeton, a Nova Jersey, EUA, càrrec que va ocupar fins al 1990. Aquell any fou escollit catedràtic de la Universitat d'Oxford, sent càrrec emèrit des de 1997.
El 1996 fou guardonat amb el Premi Príncep d'Astúries de Ciències Socials per les seves contribucions a les Ciències Socials. Elliott ha destacat especialment pels seus estudis sobre la Història d'Espanya dels segles xvi i xvii.
Juntament amb Jonathan Brown, historiador de l'art, publicà A Palace for a King (Un palau per a un rei), 1980, un estudi monumental sobre el Palau del Buen Retiro i el seu context històric artístic.

## Principals publicacions

* Imperial Spain, 1469-1716, 1963.
* The Revolt of the Catalans: A Study in the Decline of Spain, 1598-1640, 1963.
* Europe Divided. 1559-1598, ed. 1968 i 2000 (L'Europa dividida. 1559-1598, 2002 i 2010).
* The Old World and the New, 1492-1650, 1970.
* Richelieu and Olivares, 1984.
* (amb Jonathan Brown) A Palace for a King: The Buen Retiro and the Court of Phillip IV, 1980 i 2004.
* The Count-Duke of Olivares: The Statesman in an Age of Decline, 1986.
* Spain and its World, 1500-1700, 1990.
* Empires of the Atlantic World: Britain and Spain in America 1492-1830, 2006.
* Spain, Europe and the Wider World, 1500–1800 (Yale University Press, 2009)
* History in the Making (Yale University Press, 2012)
* Scots and Catalans: Union and Disunion (Yale University Press, 2018)

## Publicacions traduïdes

* Pràctica, recerca i teoria en educació, Vic, Eumo, 1989.
* La revolta catalana, 1598-1640. Un estudi sobre la decadència d'Espanya, València, Publicacions de la Universitat de València, 2006.
* Catalans i escocesos. Unió i discòrdia, Barcelona, Rosa dels Vents, 2018.

## Referències

* 1 2 3 4 5 6 7 Rodríguez, Oriol. «Mor l'historiador John Elliot, un dels experts més importants en la Guerra dels Segadors». El Nacional, 10-03-2022. [Consulta: 10 març 2022].
* ↑ Gil Pujol, Xavier «Sir John Elliot: in Memoriam.». Índice histórico español, 134, 2021, pàg. 9-11. DOI: 10.1344/ihe.2021.134.39677. ISSN: 2339-6989.

## Enllaços externs

* (castellà) Fundació Príncep d'Astúries, Príncep d'Astúries de Ciències Socials 1996 Arxivat 2010-03-23 a Wayback Machine.
* Doctor Honoris Causa per la Universitat de Sevilla 2011
* Retrat col·lectiu "Historians of 'Past and Present'", de Stephen Farthing, en la National Portrait Gallery.
* Entrevista amb Tereixa Costenla, El País, 21 d'octubre de 2012.
* Entrevista amb Juan Cruz, El País Semanal, 6 de gener de 2013.
# John Layfield

John Charles Layfield (29 de novembre del 1966), més conegut al ring com a JBL, és un lluitador professional retirat, comentarista de lluita lliure professional i analista econòmic (a Fox News) estatunidenc que treballà a la marca RAW de World Wrestling Entertainment (WWE) com a lluitador.
Guanyà nombrosos títols a WWF (World Wrestling Federation) com el Hardcore Title, l'Europeu i el Tag Team Title, amb el seu company de parelles Faarooq (Ron Simmons), formant The APA (Acolytes Protection Agency), un dels duos més exitosos de la lluita lliure. Quan APA es va dissoldre, Bradshaw va canviar la seva wrestling persona a JBL. Amb aquest nou personatge, Layfield va ser conegut com un dels heels amb més talent i el campió de SmackDown! (WWE) amb més permanència a la seva història televisiva fins al moment.

## Enllaços externs

* Perfil a WWE.com (anglès)
# Juan José Valencia de la Serna

Juanjo Valencia de la Serna, més conegut com a Juanjo Valencia, (Barakaldo, 18 de setembre de 1971) és un exfutbolista i entrenador basc, que ocupava la posició de porter.

## Trajectòria

Després de passar per l'Antiguoko i el Barakaldo, arriba a l'Athletic Club a la campanya 91/92, que la disputa amb el filial. A l'any següent dona el pas al primer equip, i es converteix en el titular de la porteria basca durant quatre anys consecutius. La temporada 95/96 segueix sent el titular, però l'ombra d'Aizkorreta i Imanol Etxeberria fan que juguen 23 partits, i a la temporada següent passa a la suplència en detriment d'Imanol. Tot i així, es mantindria a l'Athletic fins a 1999.
La temporada 99/00 deixa el conjunt de San Mamés i fitxa pel Sevilla FC, però només juga mitja temporada abans de recalar a l'Sporting de Gijón. Amb els asturians hi romandrà cinc anys a Segona Divisió, tres d'ells com a titular, fins que la temporada 04/05 juga amb el Gimnàstic de Tarragona. A l'equip català hi milita una campanya i mitja, atés que la segona meitat de la temporada 05/06 la jugarà a Primera amb el Racing de Santander. Al final d'eixa temporada, Valencia hi penja les botes. Ha jugat 191 partits en la màxima categoria.
Després de la seua retirada, Valencia ha seguit vinculat al món del futbol com a entrenador de porters de l'Athletic Club.
# Josep Lorente i Miralles

Josep Lorente i Miralles (Martorell, 1932 - Barcelona, 2009) fou un jugador i entrenador d'hoquei sobre patins català.

## Trajectòria

Nascut a Martorell el 31 de gener de 1932, però resident a Sant Boi de Llobregat, va començar a jugar a hoquei patins al Patín Club Skating, pista situada a l'actual Turó Park, quan tenia dotze anys, mentre estudiava a l'Escola Industrial. Més tard jugà al juvenil de l'equip del seu poble, el Santboià, i al del RCD Espanyol. Ja en la màxima categoria jugà a les files del RCD Espanyol, CH Sant Sadurní, FC Barcelona, SF Terrassa, Arrahona de Sabadell, CP Vic, CH Mataró, CP Calafell i CE Arenys de Munt. Fou entrenador-jugador en aquest darrers dos clubs.
Es retirà com a jugador l'any 1969 i, després d'entrenar una temporada el CH Mataró, es convertí en nou entrenador del FC Barcelona on romangué durant quasi vint anys. Al Barcelona guanyà 36 títols, entre ells 9 lligues, 10 Copes d'Europa, 8 copes i 7 Supercopes d'Europa. Deixà la banqueta de la secció l'any 1989. Posteriorment dirigí el Reggiana Hockey i el Piera HC.
Fou un pioner com a entrenador. Bon psicòleg, se li atribueix la invenció de la defensa individual i d'un sistema en què els 4 jugadors de camp atacaven. Josep Lorente va tenir a les seves ordres grans figures, com ara Sergi Centell, Jordi Vila-puig, Ricard Torres, Carles Trullols, Jordi Villacorta, Quim Paüls, Josep Enric Torner, Hèctor Venteo, Joan Torner i Joan Ayats, entre d'altres.
A la seva ciutat d'adopció fou president del Club d'Escacs Sant Boi, membre del jurat de la Nit de l'Esport i tècnic del Consell Municipal d'Esports de Sant Boi. Va morir l'1 de febrer de 2009 i fou enterrat a Sant Boi de Llobregat.

## Palmarès com a entrenador
### FC Barcelona

* 10 Copes d'Europa (1972-73, 1973-74, 1977-78, 1978-79, 1979-80, 1980-81, 1981-82, 1982-83, 1983-84, 1984-85)
* 9 Lligues espanyoles (1972-73, 1976-77, 1977-78, 1978-79, 1979-80, 1980-81, 1981-82, 1983-84, 1984-85)
* 8 Copes del Rei / Copes espanyoles (1971-72, 1974-75, 1977-78, 1978-79, 1980-81, 1984-85, 1985-86, 1986-87)
* 7 Supercopes d'Europa (1979-80, 1980-81, 1981-82, 1982-83, 1983-84, 1984-85, 1985-86)
* 1 Recopa d'Europa (1986-87)
* 1 Copa Intercontinental (1983)

## Referències

* ↑ «El hockey y sus figuras». Mundo Deportivo, 18-10-1964. [Consulta: 1r octubre 2015].
* ↑ «José Lorente entrenará al Mataró». Mundo Deportivo, 05-06-1969. [Consulta: 1r octubre 2015].

## Enllaços externs

* Notícia a El País
* Notícia a El Punt
# Julio Suárez-Llanos y Sánchez

Julio Suárez-Llanos y Sánchez (? - València, 1940) fou un militar i polític espanyol. De 1896 a 1898 fou ajudant de Fernando Primo de Rivera quan era Capità General de les Illes Filipines. Després va ser professor a l'Acadèmia d'Infanteria de Toledo i cap del Regiment d'Infanteria "Gerona n. 34" de Saragossa, on es va jubilar. Un cop retirat, fou ascendit a general de brigada i nomenat cap del somatent d'Aragó. Per motius de salut es va traslladar a Alacant, on el va sorprendre la dictadura de Primo de Rivera. El desembre de 1924 fou nomenat alcalde d'Alacant. Durant el se mandat es van empedrar els carrers i es va millorar el cementiri municipal, però també va posar multes als qui llençaven petards Al desembre de 1926 li concediren la Medalla d'Or d'Alacant i en 1929 va autoritzar per primera vegada les fogueres d'Alacant. Va deixar el càrrec el febrer de 1930, i després de la caiguda de Miguel Primo de Rivera una multitud es va manifestar davant de casa seva amb crits i retrets.

## Referències

* ↑ ¡Pim, pam, pum... y multa!, 20 Minutos, 12 de juliol de 2007
* ↑ Julio Suárez-Llanos a l'Alciantepedia
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.537. ISBN 9788495484802.
Càrrecs públics :
| Precedit per: Miguel Salvador Arcángel | Alcalde d'Alacant 1924 - 1930 | Succeït per: Florentino de Elizaicin y España |
# K-Meleon

K-Meleon és un navegador lliure basat en Gecko. L'objectiu de K-Meleon és proveir un navegador lleuger per Windows, semblant a Galeon o Firefox. K-Meleon es distribueix sota la llicència GNU.
Destaquen particularment la seva rapidesa (superior a Mozilla, Netscape o Firefox) i el seu escàs consum de recursos del sistema, la qual cosa fa que funcioni perfectament en ordinadors molt antics. Així mateix és configurable i molt modificable, sent molt senzill afegir qualsevol funcionalitat (encara que no hagi estat en principi prevista pels seus dissenyadors). Els fòrums de la seva pàgina oficial són molt actius i d'una utilitat inusitada, sent el millor lloc per rebre suport tècnic i consells diversos dels seus membres.
Com s'utilitza la interfície nativa de Windows en lloc de XUL, a K-Meleon no es poden instal·lar extensions i temes de Mozilla, possiblement una de les característiques més importants d'aquests navegadors. No obstant això, K-Meleon té el seu propi conjunt d'addons com macros i skins, que poden estendre les funcionalitats i personalitzar l'aparença del navegador.
Després d'un alentiment del seu desenvolupament durant els anys 2004 i especialment 2005, a causa de l'abandonament del projecte per part dels seus desenvolupadors, al gener del 2006 es va donar un vigorós rellançament gràcies a la inclusió de nous administradors i desenvolupadors que han donat nova vida al projecte. Després de llançar dues actualitzacions de seguretat entre gener i abril del 2006, l'1 d'agost del 2006 va sortir la primera versió no beta del navegador, que incloïa nombroses novetats i millores, i igual que passa amb Firefox o SeaMonkey, es publiquen revisions a mesura que a Gecko es corregeixen errors.
Amb la versió 1.00 es va donar suport natiu per als idiomes anglès, francès i alemany. La versió 1.1, publicada al 22 de maig del 2007 va incorporar per primera vegada el castellà com a idioma amb suport natiu. La versió 1.5, publicada l'agost del 2008, va significar un gran salt endavant i una completa reestructuració interna del programa al substituir les capes per pestanyes (amb el consegüent estalvi de recursos del sistema) i reescriure al voltant d'una tercera part del codi, incloent a més, traduccions al rus i al polonès.

## Enllaços externs

* Lloc oficial de K-Meleon (anglès)
# K-9

K-9 és el nom d'un gos robot que apareix a la sèrie de televisió de ciència-ficció britànica Doctor Who. Va aparèixer per primer cop el 1977. El nom K-9 prové del joc de paraules K (pronunciant en anglès, /ˈkeɪ/) i 9 (en anglès, nine, i pronunciat /naɪn/), que pronunciat en anglès sona a caní (canine: /ˈkeɪˌnaɪn/).
K-9 també és el personatge central de tres spin-off de la sèrie; el primer va ser K-9 and Company (1981), el segon The Sarah Jane Adventures (2007–2011) i el darrer K-9 (2009–2010). En principi no havia de ser un personatge recurrent de la sèrie, però després de la seva primera aparició al capítol The Invisible Enemy es va convertir en un personatge popular entre l'audiència més jove.
Almenys hi ha hagut quatre unitats de K-9 diferents al llarg de les seves aparicions; amb les dues primeres va ser el company del quart Doctor. La veu del K-9 ha estat interpretada per l'actor John Leeson en la majoria de les aparicions del robot, a excepció de la temporada 17 de la sèrie clàssica de Doctor Who, que va ser temporalment interpretada per David Brierley. El personatge va ser creat per Bob Baker i Dave Martin, i encara es reserven els drets sobre aquest, cosa que ha possibilitat que el personatge hagi aparegut en diverses ocasions per la televisió, com en l'spin-off de Baker K-9, sense que el programa fos produït per la BBC.
# Josep Moreno

Josep Moreno és el nom dels següents personatges:
* Joan Josep Moreno Cuenca (Barcelona, 1961 – Badalona, 2003)
* Josep Moreno i Gans (Algemesí, 1897 – Muxía, 1976), compositor
* Josep Moreno i Pallí (1909-2001), mestre i músic
# Juling

Juling és un cràter sobre la superfície del planeta nan Ceres, situat amb el sistema de coordenades planetocèntriques a -34.74 ° de latitud nord i 169.96 ° de longitud est. Fa un diàmetre de 20 km. El nom va ser fet oficial per la UAI el quatre de desembre del 2015 i fa referència a Juling, esperit de la collita de la cultura dels semang.

## Referències

* ↑ "Juling". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Julio Adolfo Cozzi

Julio Adolfo Cozzi (Buenos Aires, 14 de juliol de 1922) fou un futbolista argentí retirat que jugava de porter.

## Trajectòria

Cozzi començà la seva carrera l'any 1941 al Club Atlético Platense, on jugà fins a 1949 quan s'uní al Millonarios de Colòmbia, on jugaven els seus compatriotes Alfredo di Stéfano i Adolfo Pedernera. Retornà a Platense el 1955, i jugà a Independiente entre 1956 i 1959, acabant la seva carrera al Banfield de la segona divisió.
Amb la selecció argentina guanyà la Copa Amèrica de futbol de l'any 1947.
Morí a Buenos Aires el 25 de setembre de 2011, d'un atac al cor, a la Fundació Favaloro. Tenia 89 anys.

## Palmarès
### Argentina

* Copa Amèrica de futbol: 1947

### Millonarios

* Lliga colombiana de futbol: 1949, 1951, 1952, 1953
* Copa Colòmbia: 1952-53
* Petita Copa del Món: 1953

## Referències

* ↑ «Adiós a Julio Cozzi, el arquero del siglo» (en castellà). elgrafico.com.ar, 26-09-2011. [Consulta: 30 abril 2023].
* ↑ Lillo, Sergio «La caída del gigante colombiano» (en castellà). El País [Madrid], 29-12-2015. ISSN: 1134-6582.
* ↑ «Julio Cozzi, leyenda en el “Calamar” y en el “Ballet Azul”» (en spanish). elespectador.com, 14-07-2021. [Consulta: 30 abril 2023].
* ↑ «Balón Campeonato Sudamericano 1947» (en castellà). museodefutbol.com, 22-12-2020. [Consulta: 30 abril 2023].

## Enllaços externs

* (castellà) Perfil a Platense Arxivat 2008-10-07 a Wayback Machine.
* (castellà) Perfil a Futbol Factory
# Julio Alberto Amores Palacios

Julio Alberto Amores Palacios (Novelda, 12 de març de 1993) és un ciclista valencià, actualment a l'equip Inteja-Dominican. Combina la ruta amb el ciclisme en pista.

## Palmarès en pista

* 2011
** Campió d'Europa júnior en Puntuació
* 2014
** Campió d'Espanya en Scratch
** Campió d'Espanya en Madison (amb Sebastián Mora)
* 2015
** Campió d'Espanya en Madison (amb Sebastián Mora)
** 1r als Tres dies d'Aigle (amb Sebastián Mora)

## Palmarès en ruta

* 2016
** Vencedor d'una etapa a la Volta a Zamora
** Vencedor d'una etapa a la Volta a la província de València
* 2017
** Vencedor d'una etapa a la Tour de Guadalupe

## Referències

* ↑ Palomar, Julián «Amores da el salto al profesionalismo de la mano de Inteja dominicano». diarioinformacion.com, 19-11-2016 [Consulta: 6 juny 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a cyclebase.nl
# Júkova

Júkova (en rus: Жукова) és un poble de l'óblast d'Arkhànguelsk, a Rússia, segons el cens del 2012 no tenia cap habitant.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Kantar TNS

Kantar TNS (coneguda també com a Taylor Nelson Sofres) és una empresa que es dedica a la investigació de mercat i al tractament de la informació d'aquest. Proporciona plans precisos pel creixement del negoci d'empreses clientes. Forma part de FTSE 250 index.
Kantar TNS dissenya l'anàlisi de la investigació i l'informe enfocat a donar resposta a la resta de negocis de cada client.
# Kantarama Gahigiri

Kantarama Gahigiri (Ginebra, Suïssa) és una directora de cinema ruandesa nacionalitzada suïssa. És coneguda per haver escrit i dirigit Tapis rouge, Me + U, Lost Angel Less, entre altres projectes.
El primer llargmetratge de Gahigiri, Tapis Rouge ha estat visionat i premiat arreu del món, va rebre el premi a al Millor Llargmetratge TV5Monde al Festival Internacional de Cinema de Ginebra i el de Millor Directora al Festival Internacional de Cinema de Chelsea. En 2018 era treballant a Tanzanite, un thriller distòpioc afro-pulp a través de Realness - An African Screenwriter’s Residency.

## Filmografia

| Any | Pel·lícula | Guionista | Director | Productor | Notes |
| 2017 | Né Pour Mourir | No | Sí | No | Curtmetratge |
| 2017 | Lost Angel Less | Sí | Sí | Sí | Curtmetratge |
| 2014 | Pinot in the Grass | Sí | Sí | Sí | Curtmetratge |
| 2014 | Tapis rouge | Sí | Sí | Sí | Llargmetratge |
| 2013 | Me + U | Sí | Sí | Sí | Sèrie de TV |
| 2011 | The Elevator | Sí | Sí | Sí | Curtmetratge |
| 2009 | Leila | Sí | Sí | Sí | Curtmetratge |
| 2008 | Check | Sí | Sí | Sí | Curtmetratge |

## Premis

* Festival de Cinema de Chelsea - Premi al Millor Director 2015

## Referències

* ↑ «KANTARAMA GAHIGIRI». Arxivat de l'original el 2018-08-05.
* ↑ «" Tapis Rouge ", de la banlieue à Cannes» (en francès).
* ↑ «AWARDS 2014». Arxivat de l'original el 2018-08-05.
* ↑ «Five projects selected for 2018 African screenwriting residency Realness».
* ↑ «On peut être sur le tapis rouge au festival de Cannes et dormir sous une tente» (en francès).
* ↑ «CHELSEA FILM FESTIVALANNOUNCES 2015 WINNERS». Arxivat de l'original el 2016-03-23.

## Enllaços externs

* Kantarama Gahigiri - Lloc web oficial
# Korfbal Club Sant Cugat

El Korfbal Club Sant Cugat (KC Sant Cugat) va ser un club de corfbol de Sant Cugat del Vallès, fundat l'any 2007. Creat per tal de promocionar el corfbol al municipi, coordinava la seva activat amb el KC Barcelona i AEE IES Palamós. Va competir a la primera divisió de la Lliga catalana i també disposava d'equips de categories de formació. Disputava els seus partits al Pavelló Municipal de la Floresta. Va organitzar el Torneig de Nadal del Korfbal Club Sant Cugat.

## Referències

* ↑ «Korfbal Club Sant Cugat». Enciclopèdia de l'esport català. Barcelona: Grup Enciclopèdia Catalana.
* ↑ «Èxit del 1r Torneig de Nadal del Club de Korfball». Cugat Mèdia, 28-12-2006. [Consulta: 7 novembre 2020].

## Enllaços externs

* Korfbal Club Sant Cugat - Lloc web oficial
# SciPy

SciPy és una biblioteca de codi obert d'eines i algoritmes matemàtics per Python que va néixer a partir de la col·lecció original d'en Travis Oliphant i que consistia en mòduls d'extensió per Python. Va ser publicada per primer cop el 1999 amb el nom de Multipack (anomenada així pels paquets netlib que la formaven: ODEPACK, QUADPACK, i MINPACK).
SciPy conté mòduls per optimització, àlgebra lineal, integració, interpolació, funcions especials, FFT, processament de senyals i d'imatge, resolució d'EDOs i altres tasques relacionades amb la ciència i enginyeria. Està dirigida al mateix tipus d'usuaris que els d'aplicacions com MATLAB, GNU Octave, i Scilab.

## Vegeu també

* NumPy
* Matplotlib

## Enllaços externs

* SciPy (Lloc oficial)
* API de referència de SciPy Arxivat 2011-06-11 a Wayback Machine.
* Apunts de classe de Python Scientific
# Mercadal

«Mercadal» té aquests significats:
* Toponímia:
** Es Mercadal o el Mercadal, vila i municipi de l'illa de Menorca
** Agulles del Mercadal, muntanya al municipi de Berga a la comarca del Berguedà
** Plaça Mercadal (Balaguer), plaça porticada de forma quadrada al municipi de Balaguer (la Noguera)
** Plaça del Mercadal (Reus), plaça al municipi de Reus (Baix Camp)
** Plaça del Mercadal de Vic, plaça porxada monumental a la ciutat de Vic
** Santa Maria del Mercadal, diversos indrets
** Plaça del Mercadal (Girona), plaça de Girona
* Biografies:
** Esteve Mercadal i Dou, canonge i ardiaca de Vic, President de la Generalitat de Catalunya (1674-71)
** Francesc Mercadal (Menorca, s. XVII-?), escriptor i eclesiàstic balear, prevere de l'església de Maó
** Maria Mercadal i Pons (1874-1969), cantant i divulgadora musical menorquina
# Jean-Claude Désir

Jean-Claude Désir (Haití, 8 d'agost de 1946) fou un futbolista haitià de la dècada de 1970.
Fou 24 cops internacional amb la selecció d'Haití amb la qual participà en la Copa del Món de futbol de 1974.
Pel que fa a clubs, destacà a Aigle Noir AC.

## Referències

* ↑ 1974 FIFA World Cup Germany Arxivat 2011-07-23 a Wayback Machine.
* ↑ «FIFA profile». Arxivat de l'original el 2014-04-11. [Consulta: 2 juny 2019].
* ↑ Jean-Claude Désir a National-Football-Teams.com (anglès)
# Genutia Aemilia

Genutia Aemilia va ser una llei feta a partir d'un senatusconsultum establerta quan eren cònsols Gneu Genuci Aventinense i Luci Emili Mamercí l'any 363 aC (390 de la fundació de Roma). Establia que s'havia de fixar cada any un clau de bronze al Capitoli, conegut com a Clavus annalis (clau anyal).

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 63 [Consulta: 11 abril 2022].
# Explosions a Bata de 2021

El 7 de març de 2021 es van produir una cadena d'explosions en una caserna de Bata, la ciutat més poblada de Guinea Equatorial continental. Almenys 108 persones van morir durant les explosions i altres 615 van resultar ferides. Les explosions van causar importants danys als voltants de la caserna Mondong Nkuantoma. El president Teodoro Obiang Nguema va atribuir les explosions a la manipulació negligent de dinamita en la base militar.

## Referències

* 1 2 «Alarma a Guinea Equatorial per fortes explosions a la ciutat de Bata». [Consulta: 7 març 2021].
* ↑ «Diversos morts i 300 ferits per explosions a Bata, a Guinea Equatorial». [Consulta: 7 març 2021].
* ↑ Sotilla, Javier de la. «Almenys 98 morts i més de 600 ferits en les explosions a Guinea Equatorial». Ara.cat, 08-03-2021. [Consulta: 8 març 2021].
* ↑ «Equatorial Guinea: Bata Explosions, Flash Update No.3, 11 March 2021 - Equatorial Guinea» (en anglès). [Consulta: 13 març 2021].
* 1 2 Naranjo, José. «Varias explosiones en un cuartel de Guinea Ecuatorial causan al menos 17 muertos y más de 400 heridos» (en castellà), 07-03-2021. [Consulta: 7 març 2021].